Hagia Sophia

De Hagia Sophia (greeksch: Ἁγία Σοφια, wat so veel as „Hiilige Wiesheid" bedüden deit) is en Moschee an’n Bosporus in Istanbul. Dat Buwark was toeerst ene byzantiensche orthodoxe Kathedraal, man nadem dat de Osmanen de Stad verövert hadden, hebbet se de kark in en Moschee ümboot De Grund un de Muren sind uut de late Antike, de Smuck, ook de Mosaiks un Fresken sind to’n groten uut’n Middelöller. Historie Kathedraal De Hagia Sophia is de drüdde Kark, de up de Steed boot worrn sünd. De Kark is twüschen 532 un 547 as kathedraal vun Konstantinopel, de Hööftstadt van dat Ooströömsch Riek in de late Antike boot wurrn. De byzantiensche Kaiser Justinian de Grote hett den Bo in Opdrag geven. Architekten weern Anthemius vun Tralles un Isidor von Milet. De greeksche Historiker Procopius hett över den Bo vun de Hagia Sophia schreven. Dat Dack is meer as eenmaal tohoopbroken un worr jümmer wedder opricht. 994 hett en Eerdbeven an de Kathedrale Schaden maakt, man Trdat de Architekt het se wedder opboot. Hagia Sophia weer bit 1453 ene orthodoxe Kathedraal, man in de Tied vun dat Latiensche Riek is se denn to en röömsch-kathoolsche Kark ümboot worrn. Moschee 1453 hett de osmaansche Sultan Mehmed I. Konstantinopel verövert un in dat sülvig Johr is ut Hagia Sophia en Moschee worrn. Van 1935 an was de Moschee een Museum, nadem dat de Regeeren ünner Kemal Atatürk dat besloten het. 2019 hett de törksche Regeeren ünner Tayyip Erdoğan anordnen laten, dat se dat Museum wedder in en Moske ümwannelt. Weblenke Nawiese